จับตา “นายกฯ” เรียกถกทีมศก. คาดประเมินผลกระทบรัฐประหารเมียนมา-เคาะเพิ่มเยียวยาโควิด
จับตา "นายกฯ" เรียกถกทีมศก. คาดประเมินผลกระทบรัฐประหารเมียนมา-เคาะเพิ่มเยียวยาโควิด
จับตา "นายกฯ" เรียกถกทีมศก. คาดประเมินผลกระทบรัฐประหารเมียนมา-เคาะเพิ่มเยียวยาโควิด
3 ก.พ. 2564

รายงานข่าวจากทำเนียบรัฐบาล เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ในฐานะหัวหน้าทีมเศรษฐกิจ ได้เชิญนายสุพัฒนพงษ์ พันธ์มีเชาว์ รองนายกรัฐมนตรีและ รมว.พลังงาน, นายอาคม เติมพิทยาไพสิฐ รมว.คลัง, นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ (สศช.), นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก, น.ส.ดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) และ นายปกรณ์ นิลประพันธ์ เลขาธิการคณะกรรมการกฤษฎีกา เข้าหารือเป็นการภายในที่ตึกไทยคู่ฟ้า ทำเนียบรัฐบาล
ทั้งนี้ คาดว่าจะมีประเมินผลกระทบทางเศรษฐกิจ รวมถึงเตรียมการรองรับการรัฐประหารในเมียนมา ซึ่งอาจส่งผลกระทบกับนักลงทุนไทยและโครงการที่ต้องดำเนินการร่วมกัน นอกจากนี้ยังอาจหารือถึงมาตรการเยียวยาและการให้ความช่วยเหลือ เพื่อบรรเทาความเดือดร้อนกับประชาชน เนื่องจากสถานการณ์การแพร่ระบาดของโรคโควิด-19 ซึ่งมีหลายมาตรการที่ยังไม่ได้ข้อสรุป โดยเฉพาะการเยียวยาให้กับผู้ประกันตนตามมาตรา 33